Den 8. februar 2022 ble det kjent at hun hadde testet positivt på et forbudt stoff den 25. desember 2021, men idrettens voldgiftsrett (CAS) opphevet den midlertidige utestengelsen den 14. februar 2022, slik at hun allikevel fikk konkurrere i de pågående olympiske lekene. Avgjørelsen ble begrunnet med at hun var bare 15 år, og dermed ikke underlagt dopingreglene som var fastsatt av Den internasjonale olympiske komité (IOK). IOK bestemte like etter CAS' avgjørelse at dersom Valijeva endte opp blant de tre beste kunstløperne i OL, skulle det ikke avholdes hverken blomster- eller medaljeseremoni. Valijeva endte opp på en individuell fjerdeplass, og det ble derfor ikke nødvendig for IOK å sette vedtaket ut i livet.